沙田馬場

沙田馬場，係香港第二個賽馬場地，位於新界東部嘅沙田區，由香港賽馬會起同埋管理，1978年10月7號落成啟用。沙田馬場有草、泥地賽道共三條，草地跑道闊30.5米，1周長約1900米，容量為85,000人。場地水準世界一流，亦係亞洲頂級嘅賽馬場地。現時每年都舉行多項國際大賽，並吸引來自世界各地嘅頂級人馬喺呢處互相角逐。

沙田馬場設有兩座看台，分為會員席及公眾席。會員席招待會員同來賓，公眾席就開放畀公眾人士，入場費10港紙。看台設有投注大堂，飲食設施等，會員席亦設有會員，馬主廂房等設施。場內設有全球最闊嘅彩色大屏幕，長70.4米，面積相當於4,500部架疊起嚟嘅52厘米電視機，詳盡顯示每一場賽事嘅資料同賽果。喺看台旁邊嘅沙田會所，就為會員提供飲食同康樂設施。馬場其他設施包括馬房，騎師、練馬師同馬伕宿舍等，另有一座行政大樓畀馬會用。

馬場交通方便，港鐵東鐵綫馬場站設有蓋行人天橋直達馬場，賽馬日亦有各線巴士直達，馬場內亦有地方畀紅色小巴及市區的士停放或載客。

沙田馬歷史
響沙田馬場未起以前，跑馬地馬場係香港唯一嘅馬場。隨住香港賽馬運動平民化，響賽馬日期間經常出現「紅旗」高掛嘅情形。1964年，馬會開始考慮起多一個新馬場，以配合賽馬運動嘅發展。1971年10月，政府原則上批准馬會喺沙田起馬場。工程響1973年12月全面展開。

起馬場時需要喺沙田海進行填海，呢個係當年香港最龐大嘅單一填海工程。工程共採土1600萬噸，夷平沙田4個山頭，填出共250英畝土地。填海工程響1974年3月開始，以極快速度進行。響工程高峰期，動用超過700幾名工人，以400幾架貨車，不斷將泥頭運到海邊，每七秒半就有一車泥頭倒落沙田海。1976年6月，首座馬房嘅打樁工程展開。 

最終，馬場準時響1978年10月7號正式開幕，由當時嘅港督麥理浩主持揭幕同響草地跑道進行剪綵儀式，同日下晝舉行首場賽事。

響1978年馬場落成時，看台可容納35,000人。隨住入場人數繼續增長，馬會好快就進行擴建。1985年11月，第二座看台落成啟用，兩座看台共可容納70,000人觀賽。馬房容量亦隨住需求不斷增加，到2010年，共有23座馬房，為1,260匹馬提供安身之所。馬會亦為提高賽事水平，加建一系列先進設施，包括馬醫院、賽事化驗所同河畔操練跑道等。

近年馬會仍不斷改善沙田馬場嘅設施，2003年8月31號，世界最闊嘅高解像彩色大屏幕啟用，2004年11月14號，設有可開合上蓋嘅新馬匹亮相圈落成，為馬迷提供更方便舒適嘅環境。

2008年北京奧運，香港協辦馬術項目，沙田馬場隔離嘅香港體育學院經改裝，成為主要比賽場地，彭福公園新起策騎徑，又喺香港體育學院旁邊新起奧運馬房；奧運聖火接力亦途經沙田馬場。

2021年5月1號，由沙田馬場第二座看台二樓平台廣場改建而成嘅「沙田馬場波地」正式啟用，入面有一個符合國際足球協會標準嘅五人足球場、兩個籃球場同埋一個排球場。

嚴重意外事故 
雖然馬會致力提升馬場比賽同訓練設施嘅安全水平，但係咁多年嚟亦有大大小小嘅墮馬事故，較為嚴重嘅有：

賽事路程

草地
1000米
1200米
1400米
1600米
1800米
2000米
2200米
2400米

泥地
1200米
1650米
1800米
2000米
2400米

已取消嘅賽事路程

草地
1100米
1900米
2050米
2250米
2300米
2450米

沙地、安妥膠
1000米
1050米
1150米
1650米
1800米
2000米
2400米

沙田馬場所舉辦嘅國際一級賽事
浪琴表香港國際賽事：香港短途錦標、香港一哩錦標、香港瓶和香港盃
董事盃
百週年紀念短途盃
香港金盃
女皇銀禧紀念盃
主席短途獎
冠軍一哩賽
女皇盃
香港冠軍暨遮打盃

沙田馬場所舉辦嘅國際二級、三級賽事
馬會短途錦標
馬會一哩錦標
馬會盃
主席錦標
短途錦標
精英碗
沙田錦標
國慶盃
慶典盃
婦女銀袋賽
華商會挑戰盃
洋紫荊短途錦標
百週年紀念銀瓶
皇太后紀念盃
沙田銀瓶
獅子山錦標
精英盃
精英碟

沙田馬場所舉辦嘅表列賽事
香港經典一哩賽
香港經典盃
香港打吡大賽

曾經係級際賽但其後降呢做班級賽事
新馬短途錦標
沙田一哩錦標
港澳盃

已經取消咗嘅分級賽事
百夫長錦標
啹喀錦標
沙田短途錦標

交通
鐵路
港鐵：
東鐵綫馬場站
巴士
九巴：
802 - 沙田馬場 → 小西灣
811 - 沙田馬場 → 堅尼地城
848 - 沙田馬場 → 葵芳鐵路站
868 - 沙田馬場 ↔ 屯門市中心
869 - 沙田馬場 → 天水圍市中心
872 - 沙田馬場 → 大埔中心
885 - 沙田馬場 ↔ 利安
886 - 沙田馬場 → 美孚
887 - 沙田馬場 → 旺角
888 - 沙田馬場 → 沙田鐵路站
889 - 沙田馬場 ↔ 平田
891 - 沙田馬場 → 九龍城碼頭
893 - 沙田馬場 → 康盛花園
以下路線每日服務
88K - 駿景園 ↔ 顯徑

城巴：
為馬會全職同兼職員工嘅接駁巴士服務

小巴
新界專線小巴：
60R - 沙田港鐵站 ↔ 彭福公園
紅色公共小巴：
沙田馬場 ↔ 觀塘
沙田馬場 ↔ 美孚
沙田馬場 ↔ 荃灣
沙田馬場 ↔ 上水
沙田馬場 ↔ 元朗

的士
市區的士站
新界的士站

香港賽馬會
馬場及娛樂
沙田馬場30周年 香港賽馬會
沙田廿五載 美景耀將來 香港賽馬會
香港馬場跑道資料

香港馬場
香港地標
沙田區